《将进酒·君唐虞兮臣皋夔》
宋代·曹勋

君唐虞兮臣皋夔，将卫霍兮恢边陲。
时文景兮民雍熙，狱无冤人兮野无蒿藜。
玉烛亘天汉离以昭兮，其惟百姓日用而不知。
歌鹿鸣与既醉兮，而颂声洋溢乎康逵。
顾此失彼吾君之清静躬俭以寂默兮，而犹薄滋味与游嬉。
臣原得连四海以为席兮，酌北斗而为酒卮。
使五老奉觞上寿以申祝兮，令夫八元夹侍而正仪。
原圣寿上齐於箕翼兮，其光容充塞於四维。
醉大道与仁义兮，而淳风浃洽於华夷。
期亿万期年兮，民皆陶陶而化之。
庆君臣之嘉会，陋酆镐与瑶池。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。